ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
16 พ.ค. 2559

ตลาดภาคเช้าปรับบวกขึ้นเล็กน้อย โดยได้แรงหนุนจากหุ้นกลุ่มพลังงาน ที่ปรับตัวเพิ่มขึ้นจากผลของราคาน้ำมันดิบที่ปรับเพิ่มขึ้น ขณะที่ตลาดรอบบ้านมีการเคลื่อนไหวสลับบวกสลับลบมีทิศทางไม่ชัดเจน ด้านปริมาณการซื้อขายในช่วงเช้าค่อนข้างหนาแน่น 2.4 หมื่นล้านบาท เมื่อเทียบกับปริมาณการซื้อขายสัปดาห์ก่อน นำโดยการเก็งกำไร ในหุ้นที่มีประเด็นเด่นเฉพาะตัว 
แนวโน้ม ภาคบ่าย
คาดดัชนีมีแนวโน้มไปทดสอบแนวต้านที่ระดับ 1,400 จุด โดยคาดหวังโมเมนตัมในหุ้นกลุ่มพลังงาน และกลุ่มธนาคาร ซึ่งได้ผลดีจากตัวเลข GDP ในไตรมาสแรกของไทย ที่ออกมาดีกว่าคาดการณ์ของตลาด เราคงแนะนำกลุ่มอิเล็กทรอนิกส์ และ กลุ่มส่งออกอาหาร จากที่ได้ประโยชน์จากค่าเงินบาทที่มีแนวโน้มอ่อนค่าอย่างต่อเนื่อง
วิเคราะห์ทางเทคนิค
TCMC ราคาปิด 3.64 บาท
แนวรับ 3.60 บาท แนวต้าน 3.76, 3.90 บาท
แนว cut loss หากราคามีแนวโน้มหลุด 3.54 บาท
กราฟ  TCMC เกิด Oversold ใน Stoch และแท่งเทียนส่งสัญญาณเชิงบวกแบบ hammer ซึ่งจะทำให้ราคาหุ้นดีดตัวขึ้นได้อย่างไม่คาดฝัน โดยมีแนวต้านการเด้งแรกที่ 3.76 บาท และหากปริมาณการซื้อขายหนาแน่นเพิ่มขึ้นจะวิ่งไปได้ที่ 3.90 บาท แนะนำเก็งกำไร
เด็กแนว
CHOW แจ้งกำไรไตรมาสแรกออกมาเบาะๆ  58 ล้านบาท เป็นกำไรครั้งแรกในรอบ 5 ไตรมาสที่ขาดทุนบักโกรก หลังจากตัดสินใจเข้าสู่วงการโรงไฟฟ้าแสงอาทิตย์ ประกอบกับเจอวิกฤตราคาเหล็กดำดิ่ง จึงแบกทั้งรายจ่าย และขาดทุนราคาเหล็ก เมื่อเวลามาถึงจังหวะนี้ราคาเหล็กขึ้น รายได้โต ทำให้บริษัทรายได้จากการขายเหล็กโตขึ้น 95% และมีการรับรู้รายได้โรงไฟฟ้าอีก 15% ที่ญี่ปุ่น
ขณะที่รายได้จากการก่อสร้างโรงไฟฟ้าให้ลูกค้าเริ่มรับรู้รายได้ตามส่วนแล้ว จึงส่งผลให้กำไรที่ออกมาสวยหรู เป็นผลการดำเนินงานจริง  ที่เด็กแนวสนใจต่อไปก็คือใน Q2 รายได้จากโรงไฟฟ้าจะบันทึกเต็มจำนวน 23 MW ซึ่งคาดว่าจะเป็นอีกไตรมาสที่กำไรก้าวกระโดดต่อไป จึงถือว่าเป็นโอกาสของการ turnaround อย่างจริงจังกับเขาแล้ว มองเป้าพื้นฐานราว 6 บาท และเตรียมรอข่าวได้โรงไฟฟ้าเพิ่มเติมตามมาอีกเรื่อยๆ  เป้าหมายปีนี้ 180 mw นะขอบอก
กราฟ  CHOW (week) โค้งตัวขึ้นเป็นถุงเงิน  ขณะที่สัญญาณเครื่องมือวัดค่าดีดสูงขึ้น ยืนยัน buy signal  ส่วนแท่งเทียนมีเป้าหมายของขอบด้านขวาที่ 5.60 บาท น่าลุ้นยิ่งนัก  ปี 59 นี้ประเมินกำไรงดงามของจริงจากที่รอมานาน  ขอให้โชคดีทุกคน